РЕПУБЛИКА СРБИЈА

ОПШТИНА ЧАЈЕТИНА

Општинска управа

Број: 404-38/19-02

Датум: 30.08.2019.

ПИТАЊА И ОДГОВОРИ ЗА ЈНМВ 20/19 Изградња јавне расвете

1.      У датим појашњењима наручилац је одговорио да је дизалица од 15 т/м потребна јер на неприступачном терену где је доста стрмо треба поставити десетак армирано бетонских стубова, а пар њих нису у близини пута. На основу чега је наручилац одредио 15 т/м? Наручилац прво мора дефинисати који бочни дохват треба да има тражена дизалица да би приступила и подигла стуб јер ништа не вреди карактеристика 15 т/м ако та дизалица подиже 15 тона на 1 метар. **Потребно је да дефинишете бочни дохват дизалице.**

1.Бочни дохват дизалице је минимално 15м.

2.      На питање потенцијалног понуђача везано за ИСО стандарде, односно да ли исти треба да се односе на предмет ове јавне набавке - на изградњу јавне расвете, наручилац даје појашњење – дефиницију ИСО стандарда. Потребно је да јасно дефинишете да ИСО стандарди имају опсег промене на изградњу јавне расвете, јер према вашем одговору исправни би били и стандарди који имају опсег примене: извођење грађевинских радова, производња картонске амбалаже, производња прехрамбених производа и слично. Свака фирма која поседује ИСО стандарде на самим стандардима има дефинисано за коју област се исти односе односно за коју област су имплементирани (за јавну расвету, за електро инсталације, за грађевинске радове, за светлосну сигнализацију, за производњу, за извођење радова итд. итд.)

 2.Поштовани, ИСО стандарде које смо навели дефинишу предмет ове јавне набавке тј. дефинишу изградњу јавне расвете.

3.      Наручилац је у изменама документације избрисао карактеристику  „излазни светлосни флукс“. Да ли је ова карактеристика грешком избачена из описа светиљке?

3. Није грешком избрисана.

4.      У првобитној документацији наручилац је дефинисао излазни светлосни флукс 7500 лумена. Молим појасните излазни флукс чега? ЛЕД извора или .....?

4. Да, мислило се на излазни флукс ЛЕД извора.

5.      Наручилац је у изменама документације избрисао карактеристику  „заштита од кратког споја“. Да ли је ова карактеристика грешком избачена из описа светиљке?

5.Није грешком избрисана из описа светиљки,на питање 3 и 5 техничке карактеристике су избрисане да би се проширио број понуђача јер смо добијали примедбе да је техничка карактеристика лампи доста захтевна, па самим тим отварамо већем броју извођача да се јаве на ову набавке.

6.      Наручилац је првобитно дефинисао у опису светиљке да иста има заштиту од пражњења што је за сваку похвалу. Међутим нејасно је следеће: на канделаберским односно металним стубовима предвиђено је уземљење  на које ће се закачити трећа жила из светиљке, али није јасно како ће се трећа жила светиљке везати на ваздушној мрежи где је у МЗ Мачкат предвиђен СКС у дужини од 2365 метара, односно како ће се везати на сваком појединачном стубу? Закључак: наручилац мора предвидети да на сваком стубу постоји уземљење јер онда заштита светиљке губи смисао.

6.У МЗ Мачкат нећемо везати светиљке на уземљење али потребно је да свака светиљка поседује заштиту од пражњења јер је касније могуће да ћемо исте светиљке, наравно кроз неку другу набавку постављати на металне стубове.

7.      С обзиром да наручилац уз понуду захтева достављање атеста а како су атести и извештаји обимног садржаја, да ли документација за светиљке може да се достави на енглеском језику који је светски признат језик с обзиром на то да је иста обимна и да је за превођење исте потребно доста времена и средстава а имајући у виду да је у питању јавна набавка мале вредности?

7. Могу се доставити атести на енглеском језику.